Манагуа
Манагуа е столицата на латиноамериканската държава Никарагуа.

Към 2004 г. жителите на Манагуа са 1 817 096 души. Градът е основан през 16 век, а на 5 февруари 1852 г. става столица на Никарагуа.

Разположен е на южния бряг на прочутото езеро Манагуа – второто по големина в Никарагуа, дало името си на сегашната столица. 2 пъти е разрушаван от земетресения – през 1931 и 1972 г. Големи щети претърпяват централните части на града, изградени дотогава от кирпич.

Климатът е горещ, тропичен, с температури, достигащи често до 38 °C в най-топлите дни на годината. Дъждовният период е от май до декември, през останалата част от годината почти не падат валежи.

Здравеопазване 
Най-добрите болници в Манагуа са частните. Спешната помощ в тях е много по-бърза от тази в държавните и е сравнително евтина (25 $ за консултация в спешен кабинет и 98 $ дневно за болнична стая). Най-добрата болница в града е Метрополитано Вивиан Пейас, която се счита и за най-модерна в целия регион.

Образование 
Манагуа е образователният център на Никарагуа. Висше образование се предлага в 48 университета и 113 колежа. UNAN е най-големият държавен университет в страната, а частният INCAE е най-престижният. Основан през 1964 г., с помощта на САЩ и в тясно сътрудничество с Харвардския университет, INCAE за няколко последователни години е обявен за най-добрия бизнес университет в Централна Америка и е в 10-ката на най-добрите бизнес училища в света на The Wall Street Journal за 2006 г.

Престъпност 
Според доклад на Интерпол и Организацията на обединените нации Манагуа е най-сигурният град в Централна Америка, а Никарагуа е на 2-ро място по сигурност в цяла Южна Америка след Уругвай. Въпреки това там действа MS 13 – сред най-големите престъпни банди в Америка, базирана в Лос Анджелис и основана от салвадорци.

Родени в Манагуа 
 Арнолдо Алеман (23 януари 1946) – президент на Никарагуа (1997 – 2001)
 Алексис Аргуельо (19 април 1952) – световен шампион по бокс, настоящ кмет на Манагуа
 Индиана Санчес (3 август 1987) – настоящата Мис Никарагуа
 Ксавиер Чаморо Карденал (31 декември 1932) – издател и журналист, основател на Ел Диарио Нуево, най-влиятелния ежедневник в Никарагуа

Побратимени градове